b'\n_START_ARTICLE_\nBiserica M\xc4\x83rcu\xc8\x9ba\n_START_SECTION_\nDescriere\n_START_PARAGRAPH_\nVechea m\xc4\x83n\xc4\x83stire M\xc4\x83rcu\xc8\x9ba este situat\xc4\x83 \xc3\xaen cartierul Pantelimon, \xc3\xaen sectorul 2 din partea de est a ora\xc8\x99ului, peste drum de Spitalul Sf\xc3\xa2ntul Pantelimon. \xc3\x8en spatele blocurilor de locuin\xc8\x9be, terenurile m\xc4\x83n\xc4\x83stirii ajung pana pe malul sudic al Colentinei._NEWLINE_Biserica M\xc4\x83rcu\xc8\x9ba poarta hramul "Sfin\xc8\x9bii Arhangheli Mihail \xc8\x99i Gavril" \xc8\x99i a fost construit\xc4\x83 de c\xc4\x83tre marele logof\xc4\x83t Dan \xc3\xaentre anii 1586-1587 \xc3\xaen timpul Domnului Mihnea al II-lea Turcitul. Renovat\xc4\x83 ulterior de c\xc4\x83tre Vi\xc8\x99ana fiica arma\xc8\x99ului Marcu (de unde \xc8\x99i denumirea de M\xc4\x83rcu\xc8\x9ba), ea fiind nepoata logof\xc4\x83tului Dan. _NEWLINE_\xc3\x8en interiorul l\xc4\x83ca\xc8\x99ului de cult sunt p\xc4\x83strate picturi din secolul al XVI-lea \xc8\x99i tablouri ce \xc3\xael reprezint\xc4\x83 pe arma\xc8\x99ul Marcu. De-a lungul timpului Biserica M\xc4\x83rcu\xc8\x9ba este restaurat\xc4\x83 de mai multe ori, renovat\xc4\x83 \xc3\xaentre anii 1632-1654, 1678-1688 \xc8\x99i 1966-1967. Cu un perfect amplasament strategic, \xc3\xaentr-o zona ml\xc4\x83\xc8\x99tinoas\xc4\x83 l\xc3\xa2ng\xc4\x83 Lacul Fundeni, M\xc4\x83n\xc4\x83stirea M\xc4\x83rcu\xc8\x9ba, cu trei r\xc3\xa2nduri de por\xc8\x9bi, cu fortifica\xc8\x9bii care dup\xc4\x83 renov\xc4\x83rile din 1632-1654 permiteau \xc8\x99i utilizarea armelor de foc, ea reprezenta un loc perfect pentru mai marii vremii s\xc4\x83 se poat\xc4\x83 retrage la ad\xc4\x83post \xc3\xaen cazul unei n\xc4\x83v\xc4\x83liri du\xc8\x99mane._NEWLINE_Ea, \xc3\xaempreun\xc4\x83 cu M\xc4\x83n\xc4\x83stirea V\xc4\x83c\xc4\x83re\xc8\x99ti \xc8\x99i M\xc4\x83n\xc4\x83stirea Plumbuita constituiau un lan\xc8\x9b strategic al Capitalei, de locuri fortificate folositor pentru retragerea familiilor bogate \xc3\xaen cazul unor n\xc4\x83v\xc4\x83liri sau r\xc4\x83zmerite. Un vast ansamblu de tuneluri ajutau celor asedia\xc8\x9bi sa se refugieze c\xc4\x83tre zonele ferite \xc8\x99i de acolo c\xc4\x83tre mo\xc8\x99ii sa se pun\xc4\x83 la ad\xc4\x83post._NEWLINE_M\xc4\x83n\xc4\x83stirea M\xc4\x83rcu\xc8\x9ba a g\xc4\x83zduit \xc3\xaen cadrul cl\xc4\x83dirilor din complexul s\xc4\x83u un lazaret \xc3\xaen perioada epidemiei de cium\xc4\x83 din 1813, iar ulterior \xc3\xaen perioada 1829-1924, a fost sediul unui spital pentru bolnavii aliena\xc8\x9bi mintal.\n_START_SECTION_\nDate suplimentare\n_START_PARAGRAPH_\n\xc3\x8en interiorul complexului m\xc4\x83n\xc4\x83stiresc a fost internat pentru tratament Mihai Eminescu, fiindu-i administrat un tratament pe baza de mercur. Mihai Eminescu este internat aici \xc3\xaencep\xc3\xa2nd cu 2 februarie, iar de aici este transferat la "Institutul Caritatea".'